
Pitvarfibrilláció miatt ismételt elektrofiziológiai vizsgálaton és pulmonális véna reizoláción áteső betegek vizsgálata

Kulcsszavak: Pitvarfibrilláció, katéterabláció, single-shot, point-by-point, PV rekonnekció
Bevezetés:
A pitvarfibrilláció (PF) katéterablációs eljárással is kezelhető, ahol a beavatkozás részeként pulmonalis vénaizolációt (PVI) végeznek. PVI eléréséhez többféle technika érhető el. PVI-n átesett betegeknél, recidív ritmuszavar esetén megfontolandó ismételt elektrofiziológiai beavatkozás, az esetleges pulmonalis véna rekonnekciót megítélésére és esetleges reizolálsára.
Módszerek:
Prospektív adatgyűjtésünk során 105 konszekutív beteget azonosítottunk, akik intézményünkben a vizsgálati periódusban korábban PVI-n, majd recidív ritmuszavar miatt ismételt elektrofiziológiai vizsgálaton estek át. A betegeket 2 csoportra osztottuk attól függően, hogy az első PVI-t pontról-pontra történő technikával (PP csoport, n=65), vagy sinle-shot technikával (SS csoport, n=40) végezték. Vizsgálatunkban a 2 csoport rekonnekciós mintázatát hasonlítottuk össze.
Eredmények:
A rekonnekció nélküli esetek arányában (PP: 19/65 vs. SS: 7/40, p=0.18) és a rekonnektálódott PV-k számában (105/260 vs. 75/160, p=0.3) sem mutatkozott szignifikáns különbség a csoportok között. A jobb oldali tüdővénák rekonnakciója gyakrabban fordult elő a SS csoportban (37/65 vs. 31/40, p=0.03). Az ismételt elektrofiziológiai beavatkozások során a két csoport találtunk különbséget a procedurális adatokban.
Konklúzió:
Vizsgálatunkban a PF miatt végzett PVI-t követő ismételt elektrofiziológiai vizsgálatok során az esetek negyedében nem észleltünk PV rekonnekciót. Azoknál a betegeknél, akiknél PV rekonnekció fennállt, a jobb oldali PV-k gyakrabban mutattak rekonnekciót, ha az első beavatkozát SS techinkával végezték.



